Foto: AP GFR Bavariya federal yerligi politsiyasi rahbarining so‘zlariga ko‘ra, Myunxenda otishma sodir etgan erkakning uyi tintuv qilinganida, uning IShIDga aloqasini isbotlaydigan hech narsa topilmagan, deb xabar qilmoqda Reuters agentligi. Shu bilan bir vaqtda, uning so‘zlariga ko‘ra, ayni damda jinoyatchi gumashtalari bilan birga harakatlangan deyishga hech qanday asos yo‘q. Politsiya rahbari shuningdek, hodisa qochqinlar mavzusi bilan ham bog‘liq emasligini, chunki otishmani sodir etgan shaxs Bavariyada tug‘ilib o‘sganini ta’kidlagan.